# Anna de França

### De Viquipèdia

Anna de França

Anna de França o Anna de Beaujeu ( Genappe 1462 - Saint-Vincent-de-Salers 1522 ), princesa de França, vescomtessa de Thouars (1463-1473) i regent de França (1483-1491).

## [edita] Orígens familiars

Nasqué a Genappe l'abril de 1462 sent filla del rei Lluís XI de França i la seva segona esposa Carlota de Savoia. Era néta per línia paterna del rei Carles VII de França i Maria d'Anjou, i per línia materna del duc Lluís I de Savoia i la comtessa Anna de Lusignan. Fou germana gran de Joana de Valois i Carles VIII de França.

## [edita] Núpcies i descendents

Es casà el 1473 amb el duc Pere II de Borbó. D'aquesta unió nasqueren:

- el príncep Carles de Clermont (1476-1498), comte de Clermont
- la princesa Sussana de Borbó (1491-1521), duquessa de Borbó i casada el 1505 amb Carles III de Borbó

## [edita] Regent de França

Per la minoria d'edat del príncep i delfí Carles de França, el seu germà, exercí una regència juntament amb el seu marit des de 1483 a 1491.

Durant la seva regència Anna de França va contenir la noblesa i es va mantenir forta l'autoritat reial davant els Orleansistes. Així Anna va posar fi a la guerra que va enfrentar el duc Lluís II d'Orleans, i futur rei de França, i Francesc II de Bretanya contra el poder reial. Com a conseqüència de la guerra Anna va fer casar el seu germà amb la duquessa Anna de Bretanya, filla del duc Francesc II, i que va permetre unir aquest ducat al Regne de França.

Anna de França va morir al castell de Chantelle el 1522, i fou enterrada a Souvigny.

Precedida per: — | Regent de França 1483–1491 | Succeïda per: Carles VIII l'Afable com a rei

Obtingut de "http://ca.wikipedia.org../../../a/n/n/Anna_de_Fran%C3%A7a_df1a.html"

Categories: Prínceps de França | Reis de França

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Italiano
- 日本語
- Nederlands
- Polski
- Português
- Tiếng Việt